stanford-oval/wikipedia huggingface dataset:
วิทยาลัยชุมชนสงขลา

| --- | --- |

ชื่อย่อ: วชช.สข.
คติพจน์: วิทยาลัยชุมชน พัฒนาคน พัฒนาท้องถิ่น
ประเภท: วิทยาลัยชุมชน
ที่ตั้ง: 186/2 ถนนประธานสุขา ต.เทพา อ.เทพา จ.สงขลา 90150
วิทยาลัยชุมชนสงขลา เป็นสถาบันอุดมศึกษาของรัฐในกลุ่มสถาบันวิทยาลัยชุมชน ในสังกัดสำนักงานปลัดกระทรวงการอุดมศึกษา วิทยาศาสตร์ วิจัยและนวัตกรรม จัดตั้งขึ้นเมื่อวันที่ 24 สิงหาคม พ.ศ. 2550 ตามนโยบายการแก้ปัญหาพื้นที่พิเศษภาคใต้ตามยุทธศาสตร์การพัฒนาสู่สังคมสันติสุขของศูนย์อำนวยการบริหารจังหวัดชายแดนภาคใต้ (ศอ.บต.) โดยเฉพาะพื้นที่บริการ 5 อำเภอ ของจังหวัดสงขลา ได้แก่ อำเภอเทพา อำเภอจะนะ อำเภอนาทวี อำเภอสะบ้าย้อย และอำเภอสะเดา
วิทยาลัยชุมชนสงขลา ตั้งอยู่ ณ  บริเวณอาคารที่ว่าการอำเภอเทพา จังหวัดสงขลา
หลักสูตรที่เปิดสอน > อนุปริญญา

สาขาวิชาการปกครองท้องถิ่น
สาขาวิชาการศึกษาปฐมวัย
หลักสูตรที่เปิดสอน > หลักสูตรระยะสั้น

การทำขนมไทย
การนวดฝ่าเท้า
การพูดในที่ประชุม
การเพาะเลี้ยงสัตว์น้ำ
การจัดทำบัญชีเบื้องต้น
การติดตั้งไฟฟ้าในอาคาร
การจัดกิจกรรมให้เด็กปฐมวัย
การพัฒนาประสิทธิภาพผู้นำท้องถิ่น
การประกอบและติดตั้งระบบคอมพิวเตอร์
กฎหมายเบื้องต้น
คอมพิวเตอร์เบื้องต้น
| ด ค กหน่วยงานในสถาบันวิทยาลัยชุมชน |
| --- | --- | --- |
| ส่วนงานราชการ |  สำนักงานสถาบัน  วิทยาลัยในสังกัด  |  |
| วิทยาลัยชุมชนในสังกัด |  แม่ฮ่องสอน  พิจิตร  ตาก  บุรีรัมย์  มุกดาหาร  หนองบัวลำภู  สระแก้ว  อุทัยธานี  ระนอง  นราธิวาส  ยโสธร  สมุทรสาคร  ตราด  สตูล  พังงา  ยะลา  ปัตตานี  แพร่  สงขลา  น่าน  |  |
โรงเรียนปิยะบุตร์

| โรงเรียนปิยะบุตร์ Piyabut School |
| --- | --- |

ที่ตั้ง
133 หมู่ที่ 6 ต.โพนทอง อ.บ้านหมี่ จ.ลพบุรี 15110
ข้อมูล
ชื่ออื่น: ป.บ.
ประเภท: สถานศึกษาของรัฐ
คำขวัญ: ประพฤติดี มีวินัย ตั้งใจศึกษา รู้หน้าที่
สถาปนา: 4 กุมภาพันธ์ พ.ศ. 2502
ผู้ก่อตั้ง: พล.ต.ท.สงวน จิตตาลาน  คุณหญิงบุญช่วย จิตตาลาน
หน่วยงานกำกับ: สำนักงานคณะกรรมการการศึกษาขั้นพื้นฐาน กระทรวงศึกษาธิการ
ผู้อำนวยการ: นางพรทิพย์ ทานะมัย
ระดับปีที่จัดการศึกษา: ม.1 - ม.6
สี: ชมพู - ขาว
เพลง: มาร์ชปิยะบุตร์
เว็บไซต์: 
โรงเรียนปิยะบุตร์ ตั้งอยู่เลขที่ 133 หมู่ 6 ตำบลโพนทอง อำเภอบ้านหมี่ จังหวัดลพบุรี รหัสไปรษณีย์ 15110 ภายใต้สังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ เป็นสถานศึกษาระดับมัธยมศึกษาของรัฐ จัดการเรียนการสอนตามหลักสูตรการศึกษาขั้นพื้นฐาน เปิดสอนตั้งแต่ระดับชั้นมัธยมศึกษาปีที่ 1 - 6  ปัจจุบันมีนักเรียนประมาณ 589 คน และมีบุคลากรรวมทั้งสิ้น 47 คน  จัดเป็นโรงเรียนมัธยมศึกษาขนาดกลาง โรงเรียนวิถีพุทธ และผ่านการรับรองให้เป็นโรงเรียนต้นแบบโรงเรียนในฝัน (โรงเรียนดีประจำอำเภอ) เมื่อวันที่ 8 กุมภาพันธ์ 2554
อาคาร 4 โรงเรียนปิยะบุตร์
ประวัติโรงเรียน

โรงเรียนปิยะบุตร์ เดิมเป็นโรงเรียนราษฎร์ รับวิทยฐานะเทียบเท่าโรงเรียนรัฐบาล ได้รับอนุญาตจาก กระทรวงศึกษาธิการให้จัดตั้งขึ้นเมื่อวันที่วันที่ 4 กุมภาพันธ์ พ.ศ. 2502 ตั้งอยู่เลขที่ 133 หมู่ 6 ตำบลโพนทอง อำเภอบ้านหมี่ จังหวัดลพบุรี เป็นโรงเรียนในระดับมัธยมศึกษา ผู้ก่อตั้งคือ พล.ต.ท.สงวน และคุณหญิงบุญช่วย จิตตาลาน ปัจจุบันมีนางพรทิพย์ ทานะมัย เป็นผู้อำนวยการโรงเรียนปิยะบุตร์คนปัจจุบัน
24 กรกฎาคม พ.ศ. 2512 พระบาทสมเด็จพระปรมินทรมหาภูมิพลอดุลยเดช เสด็จพระราชดำเนินมาประทับยังโรงเรียนปิยะบุตร์ เนื่องในวโรกาสที่เสด็จพระราชดำเนินมากระทำพิธียกช่อฟ้า ณ วัดกัทลีพนาราม(วัดบ้านกล้วย) โดยมีคุณหญิงบุญช่วย จิตตาลาน เฝ้ารับเสด็จ ซึ่งนำความปลาบปลื้มมาสู่ชาวปิยะบุตร์ทุกคนตราบจนทุกวันนี้
4 มีนาคม พ.ศ. 2514 ได้ยกทรัพย์สินทั้งหมด โดยมีอาคารเรียนพร้อมด้วยที่ดินจำนวน 12 ไร่ 3 งาน 64 ตารางวา ให้เป็นของกระทรวงศึกษาธิการ โดยจัดการเรียนการสอนตั้งแต่เด็กเล็ก จนถึงชั้นประถมศึกษาปีที่ 7 ภายใต้สังกัดกองการประถมศึกษา กรมสามัญศึกษา
พ.ศ. 2520 ได้เปลี่ยนมาอยู่ภายใต้สังกัดกองการมัธยมศึกษา กรมสามัญศึกษา โดยจัดการเรียนการสอนตั้งแต่ชั้นมัธยมศึกษาปีที่ 1-3
พ.ศ. 2538 จัดการเรียนการสอนจนถึงระดับชั้นมัธยมศึกษาปีที่ 6 มาจนถึงปัจจุบัน
25 พฤศจิกายน พ.ศ. 2553 ชนะเลิศการประกวดส้วมสุขสันต์ ปีการศึกษา 2553 ประเภทโรงเรียนมัธยมศึกษา จากสำนักงานคณะกรรมการการศึกษาขั้นพื้นฐาน
พ.ศ. 2554 โรงเรียนปิยะบุตร์ได้รับถูกคัดเลือกให้เป็นโรงเรียนมาตรฐาน โรงเรียนดีประจำอำเภอและเป็นโรงเรียนต้นแบบโรงเรียนในฝันอีกด้วย ซึ่งเป็นที่น่าภาคภูมิใจของชาวปิยะบุตร์ทุกคนเป็นอย่างมาก
พ.ศ. 2554 รับโล่รางวัลดีเด่น จาก สพฐ. รางวัลโรงเรียนดีเด่นในด้านการป้องกันและแก้ไขปัญหายาเสพติดในสถานศึกษา (รั้วโรงเรียน) ระดับมัธยมศึกษา ซึ่งเป็นโรงเรียนมัธยมศึกษาโรงเรียนเดียวในกลุ่มจังหวัดภาคกลางที่ได้รับรางวัลนี้
พ.ศ. 2555 ชนะเลิศการประกวดรางวัลส้วมสุขสันต์ระดับประเทศ
ประวัตินามของโรงเรียน

โรงเรียนปิยะบุตร์นั้นเป็นโรงเรียนที่ไม่ได้ตั้งตามตำบล อำเภอ หรือจังหวัดที่เหมือนกับโรงเรียนมัธยมศึกษาอื่น ๆ ทั่วไป จากชื่อของโรงเรียนปิยะบุตร์นั้น คำว่า ปิยะบุตร์ อาจจะเป็นเพราะว่าผู้ก่อตั้งท่านมีความเคารพในองค์พระบาทสมเด็จพระปิยะมหาราช หรือพระบาทสมเด็จพระจุลจอมเกล้าเจ้าอยู่หัว รัชกาลที่ 5 ของปวงชนชาวไทย ประดุจพระบิดา และผู้ก่อตั้งยังได้ตั้งชื่อบุตรชายของตนว่า ปิยะ อีกด้วย ดังนั้นสิ่งที่ยึดเหนี่ยวจิตใจของบรรดาชาวปิยะบุตร์จึงมักเกี่ยวข้องกับองค์พระบาทสมเด็จจุลจอมเกล้าเจ้าอยู่หัว ซึ่งสีประจำโรงเรียนปิยะบุตร์นั้นเป็นสีชมพู-ขาว ก็ยังเป็นสีประจำพระชนมวารของพระองค์ด้วย
อาคารสถานที่

โรงเรียนปิยะบุตร์ มีพื้นที่ทั้งสิ้น 12 ไร่ 3 งาน 64 ตารางวา และมีอาคารเรียนต่างๆ ดังนี้
อาคาร 1: อาคารสงวน บุญช่วย จิตตาลาน เป็นอาคารไม้ 2 ชั้น ประกอบด้วยห้องเรียน ห้องดนตรี ห้องพยาบาล และหมวดวิชาต่างๆ ก่อสร้างตั้งแต่แรกเริ่มก่อตั้งโรงเรียน แต่ได้ทำการรื้อถอนไปแล้วเนื่องจากมีสภาพที่ทรุดโทรม และได้ดำเนินการก่อสร้างอาคารเรียนใหม่ในบริเวณใกล้เคียงเป็นอาคารคอนกรีต 2 ชั้น โดยได้รับงบประมาณในการก่อสร้างและบริจาคโดยนายปิยะ จิตตาลาน ทายาทผู้ก่อตั้งโรงเรียนปิยะบุตร์ ให้เป็นทรัพย์สินของโรงเรียนปิยะบุตร์เพื่อใช้ในการจัดการเรียนการสอน ประกอบด้วยห้องเรียน ห้องสมุดเฉลิมพระเกียรติฯ ห้องเกียรติยศ ห้องพยาบาล
อาคาร 2 เป็นอาคารครึ่งตึกครึ่งไม้ 2 ชั้น ประกอบด้วยห้องเรียน และศูนย์การเรียนรู้ตามหลักปรัชญาของเศรษฐกิจพอเพียงด้านการศึกษา
อาคาร 3 เป็นอาคารคอนกรีต 3 ชั้น ประกอบด้วยห้องเรียน ห้องปฏิบัติการวิทยาศาสตร์ ห้องแนะแนว ห้องสำนักงานฝ่ายบริหารงบประมาณและบุคคล และห้องสำนักงานฝ่ายบริหารกิจการนักเรียน
อาคาร 4 เป็นอาคารคอนกรีต 3 ชั้น ประกอบด้วยศูนย์เทคโนโลยีสารสนเทศและการสื่อสาร ห้องคอมพิวเตอร์ ห้องเรียน ห้องปฏิบัติธรรม ห้องสำนักงานฝ่ายบริหารวิชาการ
อาคารคหกรรม เป็นอาคารสูง 2 ชั้น ประกอบด้วยห้องโสตทัศนศึกษา ห้องศูนย์การเรียนรู้ (Resource Center) และห้องเรียนคหกรรม
ศาลาบูชาครู เป็นศาลาที่สร้างขึ้นใหม่ เป็นอาคารทรงไทยขนาดใหญ่ ใช้เป็นสถานที่ในการจัดกิจกรรมและงานพิธีต่างๆ
อาคารเอนกประสงค์ (อาคารน๊อคดาวน์) เป็นอาคารเอนกประสงค์ขนาด 1 ชั้น เป็นสำนักงานฝ่ายบริหารทั่วไป
หอประชุม เป็นหอประชุมใหญ่ 1 ชั้น พร้อมเวที
อาคารพลศึกษา เป็นอาคารเรียนและที่ทำการของกลุ่มสาระการเรียนรู้สุขศึกษาและพลศึกษา ขนาด 1 ชั้น
โรงอาหาร บริเวณใต้ถุนอาคาร 3 และ 4 ฝั่งทิศตะวันออก
ดูเพิ่ม

รายชื่อโรงเรียนในจังหวัดลพบุรี
เสื้อสีชมพูเป็นสีประจำโรงเรียน
สิ่งสักการะประจำโรงเรียน
บรรยากาศภายในโรงเรียน
อาคารเรียนภายใน
โรงเรียนวิทยาศาสตร์จุฬาภรณราชวิทยาลัย ปทุมธานี

| โรงเรียนวิทยาศาสตร์จุฬาภรณราชวิทยาลัย ปทุมธานี Princess Chulabhorn Science High School Pathumthani |
| --- | --- |


ข้อมูล
ชื่ออื่น: วจภ.ปท.  / PCSHSP
ประเภท: โรงเรียนในโครงการพระราชดำริ , โรงเรียนที่มีวัตถุประสงค์พิเศษ
คำขวัญ: รักษ์ศักดิ์ศรี มีคุณธรรม นำวิชาการ  สืบสานงานพระราชดำริ
สถาปนา: 4 กรกฎาคม
เว็บไซต์: www.pccp.ac.th
โรงเรียนวิทยาศาสตร์จุฬาภรณราชวิทยาลัย  ปทุมธานี ตั้งอยู่ เลขที่ 51 หมู่ 6 ตำบลบ่อเงิน อำเภอลาดหลุมแก้ว จังหวัดปทุมธานี เป็นโรงเรียนที่เน้นการสอนด้านวิทยาศาสตร์ เทคโนโลยีและสิ่งแวดล้อม ประกาศจัดตั้งโดย ฯพณฯ สุขวิช รังสิตพล รัฐมนตรีว่าการกระทรวงศึกษาธิการ เมื่อวันที่ 31 กรกฎาคม 2538 โดยเป็นหนึ่งในโรงเรียนที่จัดตั้งขึ้นเพื่อเฉลิมพระเกียรติ สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี เนื่องในวโรกาสที่พระองค์มีพระชนมายุครบ 3 รอบ (36 พรรษา) เมื่อปี พ.ศ. 2536
ความหมายของชื่อโรงเรียน

จุฬาภรณ หมายถึง พระนามของสมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี
ราช หมายถึง สถาบันของพระมหากษัตริย์
วิทยา หมายถึง วิชาความรู้
อาลัย หมายถึง สถานที่หรือความระลึกถึง
รวมคำว่า จุฬาภรณราชวิทยาลัย จึงหมายถึงสถานที่แห่งวิชาความรู้ที่สร้างขึ้นด้วยความระลึกถึงพระกรุณาธิคุณของสมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี
ปรัชญาประจำโรงเรียน

ปญฺา ยตฺถํ วิปสฺสติ
คนย่อมเห็นเนื้อความด้วยปัญญา
หมายความว่า ปัญญาเกิดได้ด้วยเหตุ 3 ประการ ดังนี้
สุตฺตมยปัญฺญา ปัญญาที่สำเร็จได้ด้วยการฟัง
จินฺตมยปัญฺญา ปัญญาที่สำเร็จได้ด้วยการนึกคิด
ภาวนามยปัญฺญา ปัญญาที่สำเร็จได้ด้วยการฝึก
เอกลักษณ์ของโรงเรียน

เป็นผู้นำด้านนวัตกรรมและโครงงาน บนพื้นฐาน STEM ยกกำลังสอง
อัตลักษณ์ของโรงเรียน

วิชาการเลิศล้ำ คุณธรรมยอดเยี่ยม เต็มเปี่ยมด้วยทักษะชีวิต
เพลงมาร์ชโรงเรียนวิทยาศาสตร์จุฬาภรณราชวิทยาลัย

ราชวิทยาลัยอันใหญ่ยิ่ง               งามเพริศพริ้งคุณธรรมเลิศล้ำค่า
ทั้งศาสตร์ศิลปเลิศล้ำทางปัญญา           มุ่งศึกษาวิทยาศาสตร์ให้ก้าวไกล
ชูเชิดเทิดพระเกียรติแห่งเจ้าฟ้า     องค์จุฬาภรณพระนามยิ่งใหญ่
เจ้าฟ้านักวิทยาศาสตร์ของชาติไทย        ก้องเกริกไกรลือเลื่องกระเดื่องนาม
สีแสดประเสริฐเจิดจ้าองค์ฟ้าหญิง  น้ำเงินมิ่งกษัตริยาฟ้าสยาม
มงคลสถิตอยู่คู่เขตคาม                       ปรากฏนามจุฬาภรณราชวิทยาลัย
มุ่งส่งเสริมสร้างสรรค์จรรโลงชาติ   สร้างนักวิทยาศาสตร์ให้ยิ่งใหญ์
สร้างเกียรตฺยศชื่อเสียงให้เกรียงไกร        นำชาติไทยก้าวหน้าชั่วฟ้าดิน
วันสถาปนาโรงเรียน

ชาวจุฬาภรณราชวิทยาลัย กำหนดให้วันที่ 4 กรกฎาคม ซึ่งเป็นวันคล้ายวันประสูติของสมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี ของทุกปีเป็นวันคล้ายวันสถาปนาโรงเรียน
คำขวัญประจำโรงเรียน

รักศักดิ์ศรี  มีคุณธรรม  นำวิชาการ  สืบสานงานพระราชดำริ
สีและดอกไม้ประจำโรงเรียน

สีประจำโรงเรียนคือ สีน้ำเงิน-แสด
สีน้ำเงิน หมายถึง สถาบันกษัตริย์
สีแสด หมายถึง สีประจำวันประสูติของสมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี
ดอกไม้ประจำโรงเรียนคือ ดอกแคแสด
การยกฐานะขึ้นเป็นโรงเรียนวิทยาศาสตร์ภูมิภาค

เมื่อวันที่ 25 พฤศจิกายน พ.ศ. 2553 คณะรัฐมนตรีได้เห็นชอบ ข้อเสนอของกระทรวงศึกษาธิการ ให้ยกฐานะของโรงเรียนจุฬาภรณราชวิทยาลัย ทั้ง 12 แห่ง ขึ้นเป็นโรงเรียนวิทยาศาสตร์ภูมิภาค เพื่อเพิ่มโอกาสให้กับผู้มีความสามารถพิเศษด้านคณิตศาสตร์และวิทยาศาสตร์ซึ่งมีกระจายอยู่ในทุก ภูมิภาคทั่วประเทศ โดยเน้นการให้โอกาสกับผู้มีความสามารถพิเศษที่ขาดแคลนทุนทรัพย์ในภูมิภาค โดยมีการพัฒนา ปรับปรุง ส่งเสริม ให้โรงเรียนจุฬาภรณราชวิทยาลัยทั้ง 12 แห่ง มีมาตรฐานเทียบเท่าโรงเรียนวิทยาศาสตร์ชั้นนำของโลก
ผู้อำนวยการโรงเรียน

ดร.สมร ปาโท
ดูเพิ่ม

กลุ่มโรงเรียนจุฬาภรณราชวิทยาลัย
โรงเรียนเชียงดาววิทยาคม

| โรงเรียนเชียงดาววิทยาคม Chiang Dao Wittayakom School |
| --- | --- |

ที่ตั้ง
เลขที่ 270 หมู่ที่ 2 ตำบลเชียงดาว อำเภอเชียงดาว จังหวัดเชียงใหม่
ข้อมูล
ชื่ออื่น: ช.ด.ว.   C.D.W.
ประเภท: โรงเรียนมัธยมศึกษาขนาดกลาง / โรงเรียนรัฐบาลประจำอำเภอ
คำขวัญ: เรียนดี สามัคคี มีวินัย น้ำใจงาม
สถาปนา: 23 เมษายน พ.ศ. 2513
ผู้ก่อตั้ง: กรมสามัญศึกษา กระทรวงศึกษาธิการ
หน่วยงานกำกับ: สำนักงานเขตพื้นที่มัธยมศึกษาเขต 34 กระทรวงศึกษาธิการ
ผู้อำนวยการ: นางสาว เปรมศรี นามพรมแสน
ระดับปีที่จัดการศึกษา: ม.1 - ม.6
สี:   สีเขียวน้ำทะเล
เพลง: เทิดเกียรติ ช.ด.ว., มาร์ช ช.ด.ว.
เว็บไซต์: http://www.chiangdao.ac.th/
โรงเรียนเชียงดาววิทยาคม ถือเป็นโรงเรียนแรกใน อ.เชียงดาว ที่ทำการเปิดสอนในระดับชั้น ม.1-ม.6 เดิมใช้อาคารเรียนของโรงเรียนบ้านเชียงดาว เป็นที่ทำการสอน ในช่วงแรกนั้น โรงเรียนได้เปิด เฉพาะชั้น ม.1-ม.3 เท่านั้น ต่อมาทางโรงเรียนจึงได้ขอสงวนที่ไว้ 165 ไร่เพื่อสร้างอาคารไม้ 2 ชั้น 4 ห้องเรียน บ้านพักครู 1 หลังต่อมาในปี พ.ศ. 2528 ทางโรงเรียนก็ได้รับเงินงบประมาณเพื่อมาสร้างอาคารเรียนอีก 1 หลัง เพื่อเตรียมเปิดสอนระดับ ม.ปลาย ผู้อำนวยการคนปัจจุบันคือ ดร.ธาราทิพย์ วงษ์บรรณะ
ทางโรงเรียนเชียงดาววิทยาคมได้แบ่งนักเรียนออกเป็นคณะสีต่างๆได้แก่ คณะสีนนทรี คณะสีศรีตรัง คณะสีกระดังงา คณะสีกาสะลอง คณะสีทองกวาว
แผนการเรียน

ในปี พ.ศ. 2532 ทางกรมสามัญศึกษา กระทรวงศึกษาธิการ ได้อนุมัติให้ทาง ร.ร. เปิดรับสมัครนักเรียนระดับ ม.ปลาย โดยทางโรงเรียนได้เปิดแผนการเรียนดังต่อไปนี้
แผนการเรียน วิทยาศาสตร์-คณิตศาสตร์
แผนการเรียน ศิลปศาสตร์-คณิตศาสตร์
แผนการเรียน ศิลปศาสตร์-วิชาทั่วไป
ซึ่งจะแบ่งห้องเรียนได้ตามนี้
แผนการเรียน วิทยาศาสตร์-คณิตศาสตร์
แผนการเรียน ศิลปศาสตร์-คณิตศาสตร์
แผนการเรียน ศิลปศาสตร์-วิชาทั่วไป
ในปี พ.ศ. 2548 ทางโรงเรียนได้มีศูนย์การเรียนรู้คอมพิวเตอร์และอินเทอร์เน็ต และยังได้ปรับพื้นที่ป่าหลังโรงเรียน 90 ไร่ให้เป็นแหล่งเรียนรู้ธรรมชาติและบูรนาการ ทุกกลุมสาระการเรียนรู้
เมื่อเดือนเมษายน พ.ศ. 2552 ทางโรงเรียนได้มีการปรับปรุงอาคารทใหม่เกือบทั้งหมดได้แก่ การติดตั้งแอร์ในห้องคอมพิวเตอร์,การติดพัดลมห้องละ 4 ตัวทุกอาคาร,การทาสีอาคารรัตนรักษ์,ปรับปรุง,ทาสีอาคารชั่วคราวให้มีสภาพที่ดีขึ้น
คนสืบผี

| --- | --- |
คนสืบผี
ภาพปก คนสืบผี เล่ม 7
黄昏乙女×アムネジア (Tasogare Otome × Amunejia)
แนว: ฮาเร็ม, แฟนตาซี, ลึกลับ, โรแมนติก, เหนือธรรมชาติ
มังงะ
เขียนโดย: เมย์บี
สำนักพิมพ์: สแควร์เอนิกซ์
นิตยสาร: มันธลีกันกันโจ๊กเกอร์
กลุ่มเป้าหมาย: โชเน็น
วางจำหน่ายตั้งแต่: 22 เมษายน ค.ศ. 2009 – 22 พฤศจิกายน ค.ศ. 2013
จำนวนเล่ม: 10 เล่ม
อนิเมะโทรทัศน์
กำกับโดย: ชิน โอนุมะ
เขียนบทโดย: คะสึฮิโกะ ทะคะยะมะ
ดนตรีโดย: เคโงะ โฮะอะชิ, ริวอิชิ ทะคะดะ
สตูดิโอ: ซิลเวอร์ลิงก์
เครือข่าย: โตเกียวเอ็มเอ็กซ์, ชิบะทีวี, ทีวีคะนะงะวะ
ฉาย:  8 เมษายน ค.ศ. 2012  –  24 มิถุนายน ค.ศ. 2012
ตอน: 12 ตอน + OVA
คนสืบผี (ญี่ปุ่น: 黄昏乙女×アムネジア; อังกฤษ: Dusk Maiden of Amnesia) เป็นมังงะที่เขียนและวาดโดย เมย์บี (MAYBE) การ์ตูนชุดนี้จัดพิมพ์โดยสแควร์เอนิกซ์ และตีพิมพ์อย่างต่อเนื่องในนิตยสารมันธลีกันกันโจ๊กเกอร์ตั้งแต่วันที่ 22 เมษายน ค.ศ. 2009 ส่วนฉบับอนิเมะดัดแปลงโดยซิลเวอร์ลิงก์ออกอากาศระหว่างเดือนเมษายนและมิถุนายน ค.ศ. 2012 และได้รับสิทธิ์จากเซนไทฟิล์มเวิร์กสำหรับการจัดฉายในอเมริกาเหนือ
เนื้อเรื่องย่อ

เป็นเรื่องราวของนักเรียนมัธยมปีหนึ่งที่มีชื่อว่า นียะ เทอิจิ ผู้ซึ่งเริ่มเข้าเรียนที่โรงเรียนเอกชนเซเคียว นั้นมีเรื่องเล่าลึกลับในโรงเรียนมากมาย เมื่อเขาได้หลงเข้าไปในอาคารเก่าหลังหนึ่งของโรงเรียน เขาก็ได้พบกับหญิงสาวคนหนึ่งชื่อ คาโนเอะ ยูโกะ ผู้ซึ่งได้เปิดเผยตัวเองว่าเป็นผีที่ไม่มีความทรงจำ นียะจึงตัดสินใจที่จะสืบหาสาเหตุการตายของเธอและได้ทำการช่วยเหลือผู้ที่ประสบกับปัญหาต่างๆ โดยมองหาเรื่องราวลึกลับเจ็ดประการของโรงเรียนที่มีความเกี่ยวพันกับตัวเธอ โดยตลอดทั้งเรื่องเทอิจิกับยูโกะได้ค้นพบความจริงเกี่ยวกับเรื่องผีเหล่านี้ นั้นมีเรื่องเล่าลึกลับในโรงเรียนมากมาย แต่เรื่องที่โด่งดังที่สุดก็คือ เรื่องของคุณยูโกะ ผีของเด็กนักเรียนหญิงที่ชื่อว่า 'ยูโกะ'  ซึ่ง นักเรียนใหม่อย่าง นียะ เทอิจิ ได้บังเอิญได้พบกับนักเรียนหญิง คาโนเอะ ยูโกะ โดยบังเอิญ ก่อนจะได้รับทราบว่าเธอนั้นคือ คุณยูโกะ ที่ถูกกล่าวขวัญถึง ทั้งคู่ได้สนิทชิดเชื้อกัน ก่อนจะพบเงื่อนงำว่า ยูโกะ นั้นอาจจะถูกใครบางคนฆ่าตาย เทอิจิ และ ยูโกะ จึงร่วมกันก่อตั้งชมรมสำรวจเรื่องลึกลับ เพื่อสืบหาว่าใครกันที่เป็นคนฆ่ายูโกะ และทำไมเธอถึงยังติดอยู่ในโรงเรียนแห่งนี้
สื่อ > อนิเมะ

การดัดแปลงสู่อนิเมะโดยซิลเวอร์ลิงก์ได้รับการประกาศในนิตยสารมันธลีกันกันโจ๊กเกอร์ฉบับเดือนมกราคม และได้ออกอากาศที่ประเทศญี่ปุ่นช่วงเดือนเมษายนถึงมิถุนายน ค.ศ. 2012 เป็นจำนวน 12 ตอน ส่วนตอนที่ 13 ได้รวมไว้ในดีวีดี/บลูเรย์ชุดที่ 6 รวมถึงในรูปแบบซีมัลแคสต์ผ่านทางเว็บไซต์ครันชีโรล โดยมีเพลงเปิดคือ "CHOIR JAIL" ขับร้องโดยโคะโนะมิ ซุสุกิ ในขณะที่เพลงจบคือ "คะรันโดะริเอะ" (カランドリエ) ซึ่งขับร้องโดยอะกิ โอะไค กับเวอร์ชันพิเศษที่ขับร้องโดยยุมิ ฮะระ ในตอนที่ 11 ทั้งนี้ เซนไทฟิล์มเวิร์กเป็นผู้ถือสิทธิ์อนิเมะดังกล่าวในอเมริกาเหนือ
แหล่งข้อมูลอื่น

Official Square Enix website
Official Anime website เก็บถาวร 2012-05-18 ที่ เวย์แบ็กแมชชีน
คนสืบผี (มังงะ) ที่เครือข่ายข่าวอนิเมะ
คนสืบผี (อนิเมะ) ที่เครือข่ายข่าวอนิเมะ
คนสืบผี ที่เอกซ์ (ทวิตเตอร์)
โรงเรียนโพธินิมิตวิทยาคม

| โรงเรียนโพธินิมิตวิทยา> ที่ตั้ง |
| --- | --- |

เลขที่ 51 หมู่ที่ 4 ซอยสุขาประชาสรรค์ 2 ซอย 35 ถนนสุขาประชาสรรค์ 2 ตำบลบางพูด อำเภอปากเกร็ด จังหวัดนนทบุรี 11120
พิกัด: 13°56′21.5″N 100°30′46.8″E﻿ / ﻿13.939306°N 100.513000°E﻿ / 13.939306; 100.513000
ข้อมูล
ประเภท: โรงเรียนรัฐบาล
คำขวัญ: ปญฺญาว ธเนน เสยฺโย (ปัญญามีค่ากว่าทรัพย์ทั้งปวง)
สถาปนา: 13 มกราคม พ.ศ. 2526 (41 ปี)
ผู้ก่อตั้ง:  • พระอธิการทองดี ฐานธมฺโม  • กว้าง รอบคอบ  • พงษ์ศักดิ์ ปกป้อง
เขตการศึกษา: เขตพื้นที่การศึกษามัธยมศึกษานนทบุรี
หน่วยงานกำกับ: สำนักงานคณะกรรมการการศึกษาขั้นพื้นฐาน
รหัส: 1012230165
ผู้อำนวยการโรงเรียน: กุสุมา ยี่ภู่
ระดับปีที่จัดการศึกษา: มัธยมศึกษาปีที่ 1–6
เพศ: สหศึกษา
ภาษาที่ใช้เป็นสื่อการสอน: ไทย
สี:   ดำ   ทอง
เพลง: มาร์ชดำทอง
ต้นไม้: โพ
เว็บไซต์: www.potinimit.ac.th
โรงเรียนโพธินิมิตวิทยาคม [โพ-ทิ-นิ-มิด] เป็นโรงเรียนมัธยมศึกษาสังกัดสำนักงานเขตพื้นที่การศึกษามัธยมศึกษานนทบุรี สำนักงานคณะกรรมการการศึกษาขั้นพื้นฐาน กระทรวงศึกษาธิการ ตั้งอยู่ในหมู่ที่ 4 บ้านลาว ตำบลบางพูด อำเภอปากเกร็ด จังหวัดนนทบุรี ประกาศจัดตั้งขึ้นเมื่อวันที่ 13 มกราคม พ.ศ. 2526 โดยใช้ที่ดินประมาณ 30 ไร่ ของวัดโพธิ์บ้านอ้อย โดยมีพระอธิการทองดี ฐานธมฺโม เจ้าอาวาสวัดโพธิ์บ้านอ้อย เป็นผู้อุปถัมภ์โรงเรียน
ประวัติ

พระอธิการทองดี ฐานธมฺโม เจ้าอาวาสวัดโพธิ์บ้านอ้อย มีความปรารถนาเป็นอย่างยิ่งที่จะให้มีโรงเรียนมัธยมศึกษาเกิดขึ้นในท้องที่ตำบลบางพูด โดยเฉพาะบนที่ดินบางส่วนของวัด จึงได้ปรึกษากับนายกว้าง รอบคอบ ผู้อำนวยการโรงเรียนปากเกร็ดซึ่งในขณะนั้นอยู่ในระหว่างปีการศึกษา 2524 และกำลังขาดแคลนห้องเรียนเนื่องจากอยู่ระหว่างการก่อสร้างอาคารเรียน โรงเรียนปากเกร็ดจึงขออนุญาตใช้อาคารส่วนหนึ่งของโรงเรียนประถมศึกษาเป็นที่เรียน และได้ตกลงกันในหลักการว่าสมควรเปิดโรงเรียนใหม่ขึ้น
ต่อมาในปีการศึกษา 2525 โรงเรียนปากเกร็ดไม่สามารถจะรับนักเรียนเข้าชั้นมัธยมศึกษาปีที่ 1 ได้ทั้งหมด ประกอบกับแรงผลักดันจากผู้ปกครองของนักเรียนที่ยังไม่มีที่เรียน นายกว้างจึงหารือกับเจ้าอาวาสวัดโพธิ์บ้านอ้อยอีกครั้งหนึ่งและตัดสินใจเปิดเป็นสาขาของโรงเรียนปากเกร็ดไปก่อน โดยขออนุมัติเปิดสอนในชั้นมัธยมศึกษาปีที่ 1 จำนวน 6 ห้องเรียน จากกรมสามัญศึกษา โดยมีอาจารย์จากโรงเรียนปากเกร็ดหมุนเวียนกันมาสอน และมีนายพงษ์ศักดิ์ ปกป้อง หัวหน้าวิชาการพัสดุ ช่วยราชการโรงเรียนปากเกร็ด เป็นผู้ดูแลแทนผู้อำนวยการโรงเรียนปากเกร็ด ในปีนั้นมีนักเรียนทั้งหมด 234 คน ใช้อาคารเรียนของโรงเรียนประถมศึกษาซึ่งตั้งอยู่บนที่ดินของวัดโพธิ์บ้านอ้อย
ต่อมาในปีการศึกษา 2526 ได้ประกาศจัดตั้งเป็นโรงเรียนมัธยมศึกษาในชื่อว่า "โพธินิมิตวิทยาคม" หมายความว่า "การถึงพร้อมด้วยความรู้ดังเครื่องหมายของผู้รู้แจ้ง" และในปีการศึกษานี้ได้เปิดสอนในชั้นมัธยมศึกษาปีที่ 1 จำนวน 8 ห้องเรียน และชั้นมัธยมศึกษาปีที่ 2 จำนวน 6 ห้องเรียน แต่เนื่องจากมีนักเรียนที่ยังไม่มีที่เรียนอีกจำนวนมาก จึงได้ขอขยายห้องเรียนเพิ่มเติมอีก กรมสามัญศึกษาได้อนุมัติให้เปิดสอนในชั้นมัธยมศึกษาปีที่ 1 จำนวน 9 ห้องเรียน และชั้นมัธยมศึกษาปีที่ 2 จำนวน 7 ห้องเรียน
ในปีการศึกษา 2550 คณะกรรมการ 4 องค์กรหลักของโรงเรียนมีความเห็นว่า เจดีย์องค์เดิมซึ่งมีลักษณะเป็นกองดินนั้นควรได้รับการบูรณะเสียใหม่ โดยภายในเจดีย์ได้บรรจุพระบรมสารีริกธาตุ กรุพระเก่า และสิ่งของต่าง ๆ ที่ขุดพบจากเจดีย์องค์เดิม และให้ชื่อเจดีย์องค์นี้ว่า "พระธาตุเจดีย์โพธินิมิต"
รายชื่อผู้อำนวยการ

| ลำดับที่ | ชื่อ | ตำแหน่ง | เริ่มวาระ | สิ้นสุดวาระ |
| --- | --- | --- | --- | --- |
| 1 | นายพงษ์ศักดิ์ ปกป้อง | ผู้อำนวยการ | พ.ศ. 2526 | พ.ศ. 2534 |
| 2 | นายสมบูรณ์ ลาดศิลา | ผู้อำนวยการ | พ.ศ. 2534 | พ.ศ. 2535 |
| 3 | นายเจริญ โคกสีอำนวย | ผู้อำนวยการ | พ.ศ. 2535 | พ.ศ. 2537 |
| 4 | นางสุภรณ์ วิจิตร | ผู้อำนวยการ | พ.ศ. 2537 | พ.ศ. 2539 |
| 5 | นางยุพา จิตตเกษม | ผู้อำนวยการ | พ.ศ. 2539 | พ.ศ. 2540 |
| 6 | นายสน ศรีบุญเรือง | ผู้อำนวยการ | พ.ศ. 2540 | พ.ศ. 2544 |
| 7 | นายสุพล ทองดี | ผู้อำนวยการ | พ.ศ. 2544 | พ.ศ. 2545 |
| 8 | นายสุรพล กฤษเจริญ | ผู้อำนวยการ | พ.ศ. 2545 | พ.ศ. 2547 |
| 9 | นายเกษียร มีแต้ม | ผู้อำนวยการ | พ.ศ. 2548 | พ.ศ. 2549 |
| 10 | นายสมหมาย จันทร์เอี่ยม | ผู้อำนวยการ | พ.ศ. 2549 | พ.ศ. 2553 |
| 11 | นางมยุรี ทรัพย์บุญ | ผู้อำนวยการ | พ.ศ. 2553 | พ.ศ. 2556 |
| 12 | นายโชคดี วิหคเหิร | ผู้อำนวยการ | พ.ศ. 2556 | พ.ศ. 2557 |
| 13 | นายประพันธ์ สุเนตรวรกุล | ผู้อำนวยการ | พ.ศ. 2557 | พ.ศ. 2559 |
| 14 | นางแน่งน้อย เพ็งพันธ์ | ผู้อำนวยการ | พ.ศ. 2559 | พ.ศ. 2563 |
| 15 | นางกรชนก สุตะพาหะ | ผู้อำนวยการ | พ.ศ. 2563 | พ.ศ.2565 |
| 16 | นางกุสุมา  ยี่ภู่ | ผู้อำนวยการ | พ.ศ.2565 |  |
ศิษย์เก่าที่มีชื่อเสียง

สุธิดา หงษ์สา นักแสดง
สุริยา สิงห์มุ้ย นักฟุตบอล
พิธิวัต สุขจิตธรรมกุล นักฟุตบอล
สุพร ปีนะกาตาโพธิ์ นักฟุตบอล
พิชา อุทรา นักฟุตบอล
ปรเมศย์ อาจวิไล นักฟุตบอล
พัชรพล อินทนี นักฟุตบอล
ซัลดี้ วงษ์เดอรี นักฟุตบอล
แหล่งข้อมูลอื่น

เว็บไซต์โรงเรียนโพธินิมิตวิทยาคม เก็บถาวร 2009-02-20 ที่ เวย์แบ็กแมชชีน
โรงเรียนโพธินิมิตวิทยาคม ที่เฟซบุ๊ก
ข้อมูลพื้นฐานโรงเรียนโพธินิมิตวิทยาคมในระบบสารสนเทศเพื่อการศึกษา สำนักงานคณะกรรมการการศึกษาขั้นพื้นฐาน
โรงเรียนเคนเน็ตแม็คเคนซี

| โรงเรียนเคนเน็ตแม็คเคนซี ลำปาง KENNETH MACKENZIE SCHOOL> ที่ตั้ง |
| --- | --- |
344ถนนเจริญประเทศ ตำบลเวียงเหนือ อำเภอเมืองลำปาง จังหวัดลำปาง  ประเทศไทย 52000
ข้อมูล
ชื่ออื่น: ค.ม., K.M.S.
ประเภท: โรงเรียนเอกชน
คำขวัญ: ปรัชญา:การศึกษา คือ ชีวิตที่ก้าวหน้า ปณิธาน:รัก ศรัทธา เชื่อมั่น ภูมิใจ คือหัวใจของเคนเน็ตแม็คเคนซี < >คำขวัญ:ขยันเรียน เพียรสู้งาน ประสานสังคม นิยมวัฒนธรรมไทย
สถาปนา: 19 กุมภาพันธ์ พ.ศ. 2433
ผู้ก่อตั้ง: มูลนิธิแห่งสภาคริสตจักรในประเทศไทย
ผู้อำนวยการ: นายวิมล ปั้นสวย
สี:   น้ำเงิน   เหลือง
เพลง: มาร์ชเคนเน็ตฯ
โรงเรียนเคนเน็ตแม็คเคนซี เป็นโรงเรียนในเครือมูลนิธิแห่งสภาคริสตจักรในประเทศไทย ตั้งอยู่ในจังหวัดลำปาง ก่อตั้งโดยมิชชันนารีคณะเพรสไบทีเรียนอเมริกัน
ประวัติ

โรงเรียนเคนเน็ตแม็คเคนซีก่อตั้งโดยคณะมิชชันนารีนิกายเพรสไบทีเรียน โดยมีประวัติการก่อตั้งจากเด็กชายเคนเน็ต แม็คเคนซี นักเรียนอายุ 16 ปี แห่งโรงเรียนระวีวารศึกษาในเมืองพอร์ตแลนด์ รัฐออริกอน สหรัฐอเมริกา เคนเน็ตได้ถึงแก่กรรมวันที่ 5 ธันวาคม ค.ศ. 1950 ครูของเขา คือ นางโฮเมอร์ ซี แคมป์แปลล์ จึงได้รวบรวมเงินจำนวนหนึ่งส่งมายังประเทศไทย เพื่อจัดสร้างอนุสรณ์สถานให้แก่ศิษย์รักของตนเองที่เสียชีวิตลง โรงเรียนนี้จึงมีชื่อตามสมญาว่า "เคนเน็ตแม็คเคนซี"
แต่ก่อนที่จะเปลี่ยนเป็นเคนเน็ตแม็คเคนซีนั้นต้องนับถอยหลังไปอีก 5 ปี คือ ใน ค.ศ. 1890 ดร.เอส. ซี. พีเพิลร์ เป็นผู้แรกดำริหาที่สร้างโรงเรียนโดยซื้อที่ดินจากเจ้าปกครองนครลำปาง แล้วสร้างอาคารหลังแรกด้วยไม้ไผ่ มุงด้วยหญ้าคาและใบตอง โดย ดร.พีเพิลร์ ได้รายงานต่อคณะมิชชันนารี เมื่อวันที่ 19 กุมภาพันธ์ ค.ศ. 1890 "We are assumed of the place we requested to and we hereby express our gratitude to God for granting us this success."
ค.ศ. 1946 สงครามยุติลงแล้ว โรงเรียนเหลือเพียงซากปรักหักพังไม่สามารถกลับมาตั้งโรงเรียนที่เดิมได้ นักเรียน 103 คน และครู 6 คน จึงได้เปิดโรงเรียนโดยใช้สมญาว่า โรงเรียนขวัญนครวิทยาลัย ที่โรงเรียนเทศบาลห้าแยกและที่สถานกงสุลอังกฤษ (ปัจจุบันกองบังคับการตำรวจภูธรเขต 5) ค.ศ. 1952 ได้ย้ายกลับมาที่เดิมพร้อมกับอาคารใหม่หลังหนึ่งซึ่งอยู่ในระหว่างการก่อสร้าง ต่อมาค.ศ.1953 โรงเรียนได้รับรองวิทยฐานะเทียบเท่าโรงเรียนรัฐบาล ระบบการบริหารจึงได้เปลี่ยนอีกครั้งหนึ่งเมื่อวันที่ 16 สิงหาคม ค.ศ.1957 (2500) เมื่อคณะอเมริกันเพรสไบทีเรียนมิชชั่นได้สลายตัวเข้ามาสู่สภาคริสตจักรในประเทศไทย ฉะนั้นความเป็นเจ้าของโรงเรียนตามพระราชบัญญัติโรงเรียนราษฏร์จึงเป็นของมูลนิธิแห่งสภาคริตสจักรในประเทศไทย
ปัจจุบัน โรงเรียนเคนเน็ตแม็คเคนซีเป็นของมูลนิธิแห่งสภาคริสตจักรในประเทศไทยโดยอยู่ภายใต้การควบคุมการ บริหารงานสำนักงานพันธกิจการศึกษาขั้นพื้นฐาน สังกัดคณะกรรมการการศึกษาเอกชน กระทรวงศึกษาธิการ ประเภทสามัญศึกษา ดำเนินการสอน 3 ระดับ ระดับก่อนประถมศึกษา ระดับประถมศึกษา และระดับมัธยมศึกษา ตามหลักสูตรของกระทรวงศึกษาธิการ โรงเรียนได้รับการอุดหนุนจากรัฐบาล
แหล่งข้อมูลอื่น

โรงเรียนเคนเน็ตแม็คเคนซี[ลิงก์เสีย]
| ด ค กสถาบันการศึกษาและสถาบันการแพทย์ในเครือมูลนิธิแห่งสภาคริสตจักรในประเทศไทย |
| --- | --- | --- |
| มหาวิทยาลัย | คริสเตียน • พายัพ |  |
| โรงเรียน | กุญแจคริสเตียนวิทยา • คริสเตียนเยอรมันเชียงใหม่ • เคนเน็ตแม็คเคนซี • เจริญราษฎร์ • เชียงรายวิทยาคม • เชียงใหม่คริสเตียน • ดาราวิทยาลัย • ตรังคริสเตียนศึกษา • น่านคริสเตียนศึกษา • นานาชาติเชียงใหม่ • บำรุงวิทยา • ปรินส์รอยแยลส์วิทยาลัย • ปรินส์รอยแยลส์วิทยาลัยเวียงป่าเป้า • ผดุงราษฎร์ • รังษีวิทยา • วัฒนาวิทยาลัย • วิชชานารี • ศรีธรรมราชศึกษา • ศรีธรรมราชศึกษา สุราษฎร์ธานี • สว่างวิทยา • สหคริสเตียนศึกษา • สัจจพิทยา • สืบนทีธรรม • สุริยวงศ์ • อรุณประดิษฐ • อุดรคริสเตียนวิทยา • คริสเตียนบึงกาฬ |  |
| โรงพยาบาล | กรุงเทพคริสเตียน • กรุงเทพคริสเตียนนครปฐม • แพร่คริสเตียน • แมคคอร์มิค • โอเวอร์บรุ๊ค • คริสเตียนแม่นํ้าแควน้อย • แวนแซนต์วูร์ด • ผู้สูงอายุแมคเคน |  |
หมวดหมู่